**ΠΑΝΕΛΛΗΝΙΑ ΟΜΟΣΠΟΝΔΙΑ ΣΩΜΑΤΕΙΩΝ ΚΛΙΝΙΚΟΕΡΓΑΣΤΗΡΙΑΚΩΝ ΕΙΔΙΚΟΤΗΤΩΝ (ΠΟΣΚΕ)**  
ΧΑΡ.ΤΡΙΚΟΥΠΗ 12,ΗΛΙΟΥΠΟΛΗ  Τ.Κ 16346, ΤΗΛ.210-9959181,FAX:210-9916854  
**ΠΑΝΕΛΛΗΝΙΑ ΟΜΟΣΠΟΝΔΙΑ ΣΩΜΑΤΕΙΩΝ ΙΔΙΩΤΙΚΗΣ ΠΡΩΤΟΒΑΘΜΙΑΣ ΥΓΕΙΑΣ  (ΠΟΣΙΠΥ)**  
Πανεπιστημίου 56, Αθήνα, Τ.Κ. 10678, ΤΗΛ 210.3304298  
**ΠΑΝΕΛΛΗΝΙΟΣ ΣΥΝΔΕΣΜΟΣ ΙΑΤΡΙΚΩΝ ΔΙΑΓΝΩΣΤΙΚΩΝ ΚΕΝΤΡΩΝ  (ΠΑΣΙΔΙΚ)**   
Πανεπιστημίου 58, Αθήνα, Τ.Κ. 10678, ΤΗΛ 210.3306487  
**Πανελλήνια Ένωση Ιδιωτικών Ιατρικών Εταιρειών και Πολυϊατρείων (ΠΑΝΙΔΙ)**  
Καραγεώργη Σερβίας 2, Αθήνα – Σύνταγμα Τ.Κ. 10562, ΤΗΛ.2111825400

**Ένωση Ιατρών Ε.Ο.Π.Υ.Υ. (ΕΝ.Ι.-Ε.Ο.Π.Υ.Υ.)**

Πατησίων 210, Αθήνα, Τ.Κ. 10446, ΤΗΛ. 2610639539

Αθήνα 27-4-2020

**Προς:** Υπουργό Υγείας κο Β. Κικίλια

Υπουργό Εργασίας και Κοινωνικών Υποθέσεων κο Ι. Βρούτση

Υφυπουργό Υγείας κο Β. Κοντοζαμάνη

Υφυπουργό Οικονομικών κο Θ. Σκυλακάκη

Πρόεδρο και Αντιπρόεδρο ΕΟΠΥΥ κκ Πλαγιανάκο και Καρποδίνη

**Κοινοποίηση:** ΠΙΣ και Ιατρικούς Συλλόγους

**Θέμα:** **Κοστολόγηση και ανάληψη δαπάνης από τον ΕΟΠΥΥ νέας εξέτασης**

Αξιότιμοι Κυρίες και Κύριοι

Με την Υπουργική απόφαση Γ2(δ)/οικ. 22944 ΦΕΚ 1454 Β / 16-4-20, κοστολογήσατε την εξέταση «αξονική ουρογραφία» με 75 € την οποία θα αποζημιώνει πλέον ο ΕΟΠΥΥ, «χωρίς όμως να επιβαρύνεται ο προϋπολογισμός» όπως αναγράφετε στην απόφαση «επειδή εφαρμόζεται ο μηχανισμός της αυτόματης επιστροφής claw back», οπότε την επιβάρυνση αυτή θα δεχθούν εξολοκλήρου και στο ακέραιο, και πάλι «οι συνήθεις κατά την γνώμη σας ηλίθιοι» δηλαδή οι εργαστηριακοί γιατροί και τα διαγνωστικά εργαστήρια.

Είναι αδιανόητο να συνεχίζεται αυτή η κοροϊδία και σήμερα, από αυτούς που υποσχέθηκαν νέο ήθος και ορθολογιστική προσέγγιση των προβλημάτων.

Αυτή η ανηθικότητα πρέπει να τελειώσει άμεσα.. εδώ.

Ο Ιδιωτικός τομέας της υγείας έχει ήδη δεχτεί μεγάλο μερίδιο της δαπάνης για κοινωνική πολιτική.

Δεν είναι δυνατόν να δεχθούμε και νέες οικονομικές επιβαρύνσεις ενώ έχουμε ήδη γονατίσει.

**Η θέση μας είναι πάγια, σταθερή και ξεκάθαρη:**

**Καμία ανάληψη νέας δαπάνης εξετάσεων από τον ΕΟΠΥΥ εις βάρος της ιδιωτικής ΠΦΥ.**

Κύριοι

Βρείτε άλλους τρόπους και άλλες πηγές για την κοινωνική πολιτική της υγείας.

**Αποσύρετε άμεσα** τις Υπουργικές Αποφάσεις του ΦΕΚ 1454 Β που συνθλίβουν το πενιχρό εισόδημα των εργαστηριακών ιατρών μέσω clawback και κλειστού προϋπολογισμού του ΕΟΠΥΥ. Δρομολογήστε τες αποκλειστικά στις Δημόσιες δομές, καθώς θα μείνουν **ανεκτέλεστες** στον ιδιωτικό τομέα λόγω έλλειψης χρηματοδότησης.

Αποτελεί **εγκληματική πράξη κατά του κλάδου** η άσκηση κοινωνικής πολιτικής με υφαρπαγή των ανύπαρκτων εισοδημάτων του που έχουν συρρικνωθεί κατά 80-90%, στα πλαίσια στήριξης της κοινωνίας ενόψει της **πανδημίας του COVID-19.**

Μετά τιμής  
  
  
  
Ο ΠΡΟΕΔΡΟΣ ΠΟΣΚΕ                                                                Ο ΠΡΟΕΔΡΟΣ ΠΟΣΙΠΥ  
  
  
Φ.Ν.ΠΑΤΣΟΥΡΑΚΟΣ                                                                 Θ.ΧΑΤΖΗΠΑΝΑΓΙΩΤΟΥ  
  
  
Ο ΠΡΟΕΔΡΟΣ ΠΑΣΙΔΙΚ                                                             Ο ΠΡΟΕΔΡΟΣ ΠΑΝΙΔΙ  
  
  
Ι.ΚΑΡΑΜΗΝΑΣ                                                                           Δ. ΦΑΣΙΤΣΑΣ

Η ΠΡΟΕΔΡΟΣ ΕΝΙ-ΕΟΠΥΥ

Α. ΜΑΣΤΟΡΑΚΟΥ